ΠΕΡΙΕΧΟΜΕΝΑ
ΑΠΟΦΑΣΕΙΣ
Αλλαγή νόμιμου εκπροσώπου της εκκαθαρίστριας εταιρείας με την επωνυμία «HELLENIC RADIO
SERVICES SAT COM ΜΟΝΟΠΡΟΣΩΠΗ ΑΝΩΝΥΜΗ
ΕΤΑΙΡΕΙΑ» και με διακριτικό τίτλο «HRS SAT COM
Α.Ε.» και κωδικό αναγνώρισης (ΑAIC) GR05.
Εξαίρεση από το ασυμβίβαστο άσκησης ελεύθερου επαγγέλματος της κυρίας Άννας Κωνσταντί-
νου του Βασιλείου, μετακλητής Ειδικής Συμβούλου του Δήμου Θεσσαλονίκης.
Καθορισμός ανώτατου ορίου επιτρεπόμενων
ημερών μετακίνησης εκτός έδρας των αιρετών
οργάνων και των υπαλλήλων του Δήμου Μύκης
Ν. Ξάνθης, για το έτος 2024.
3η Τροποποίηση Συγκρότησης της Επιτροπής
Παρακολούθησης του Περιφερειακού Προγράμματος «ΔΥΤΙΚΗ ΕΛΛΑΔΑ» 2021 - 2027.
ΑΠΟΦΑΣΕΙΣ
Αριθμ. 14152 ΕΞ 2024
(1)
Αλλαγή νόμιμου εκπροσώπου της εκκαθαρίστριας εταιρείας με την επωνυμία «HELLENIC RADIO
SERVICES SAT COM ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ» και με διακριτικό τίτλο «HRS SAT
COM Α.Ε.» και κωδικό αναγνώρισης (ΑAIC) GR05.
Ο ΠΡΟΙΣΤΑΜΕΝΟΣ ΤΗΣ ΓΕΝΙΚΗΣ ΔΙΕΥΘΥΝΣΗΣ
ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ
ΤΟΥ ΥΠΟΥΡΓΕΙΟΥ ΨΗΦΙΑΚΗΣ ΔΙΑΚΥΒΕΡΝΗΣΗΣ
Έχοντας υπόψη:
1. Τις διατάξεις:
α) Του άρθρου 90 του Κώδικα της νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
όπως διατηρήθηκε σε ισχύ με την περ. 22 του άρθρου 119
του ν. 4622/2019 (Α’ 133),
β) του άρθρου 4 και των παρ. 2 και 6 του άρθρου 5 του
π.δ. 137/2014 «Αναγνώριση εκκαθαριστριών εταιριών
που αναλαμβάνουν τη λογιστική τακτοποίηση λογαριασμών της κινητής ναυτικής και της κινητής ναυτικής
δορυφορικής υπηρεσίας των ελληνικών εμπορικών
πλοίων» (Α’ 227),
γ) του π.δ. 40/2020 «Οργανισμός του Υπουργείου Ψηφιακής Διακυβέρνησης» (Α’ 85),
δ) του άρθρου 114 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθε-
σία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184),
ε) της παρ. 1 του άρθρου 109 του ν. 4622/2019 «Επιτελικό Κράτος: οργάνωση, λειτουργία και διαφάνεια της
Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133).
2. Την υπό στοιχεία 37790 ΕΞ 2023/ΥΨηΔ 22-08-2023
(Β’ 5198) απόφαση αναγνώρισης της εταιρείας «Hellenic
Radio Services SAT COM Μονοπρόσωπη Ανώνυμη Εταιρεία» και τον διακριτικό τίτλο «HRS SAT COM A.E.» ως
εκκαθαρίστριας με κωδικό αναγνώρισης (ΑAIC) GR05.
3. Το πρακτικό του Διοικητικού Συμβουλίου της εταιρείας με την επωνυμία «Hellenic Radio Services SAT COM
Μονοπρόσωπη Ανώνυμη Εταιρεία» και τον διακριτικό
τίτλο «HRS SAT COM A.E.» της 27-02-2024, αρ. ΓΕΜΗ
162109809000, με το οποίο αποφασίστηκε η αντικατάσταση του Αθανάσιου Τζιούμα ως νόμιμου εκπροσώπου
της εταιρείας προς το Υπουργείο Ψηφιακής Διακυβέρνησης και ο διορισμός του Δημήτριου Μώρου στη θέση
του Αθανάσιου Τζιούμα.
4. Το υπ’ αρ. 2544526.3840595/11-03-2024 Γενικό Πιστοποιητικό/Υπηρεσία Γ.Ε.ΜΗ. με τις τροποποιήσεις κατα-
σταστικού της εταιρείας που καταχωρίσθηκαν στο Γ.Ε.ΜΗ.
5. Τις από 29-02-2024, 28-03-2024 και 09-04-2024 ηλεκτρονικές επιστολές της δικηγόρου της εκκαθαρίστριας
εταιρείας GR05, Άννας Γκόγκα με συνημμένα τα απαραίτητα δικαιολογητικά που αφορούν στον νέο νόμιμο εκπρό-
σωπο της εκκαθαρίστριας εταιρείας «HRS SAT COM Α.Ε.»:
i. Το υπ’ αρ. 79965542/09-04-2024 αποδεικτικό ενημερότητας για χρέη προς το Δημόσιο του νόμιμου εκπρο-
σώπου, Δημήτριου Μώρου, από την ΑΑΔΕ.
ii. Το υπ’ αρ. 695315/04-03-2024 αποδεικτικό ασφαλιστικής ενημερότητας του νόμιμου εκπροσώπου, Δημή-
τριου Μώρου, από τον e-ΕΦΚΑ.
iii. Το υπ’ αρ. 1811/2024/07-03-2024 πιστοποιητικό περί
μη έκδοσης απόφασης Δικαστικής Συμπαράστασης του
Πρωτοδικείου Αθηνών που αφορά στον Δημήτριο Μώρο.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Μαΐου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2568
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2568/01.05.2024
iv. Το υπ’ αρ. 10574/2024/05-03-2024 πιστοποιητικό Δικαστικής Φερεγγυότητας (φυσικά πρόσωπα) του Πρωτοδικεί-
ου Αθηνών, σύμφωνα με το οποίο δεν έχει εκδοθεί απόφαση για τον Δημήτριο Μώρο, μεταξύ άλλων, περί πτώχευσης,
υπαγωγής σε καθεστώς αναγκαστικής διαχείρισης κ.α.
v. Το υπ’ αρ. 937/2024/07-03-2024 πιστοποιητικό του
Εισαγγελέα Πρωτοδικών Αθηνών ότι ο Δημήτριος Μώρος δεν διώκεται ως φυγόποινος και ως φυγόδικος.
vi. Την από 27-02-2024 υπεύθυνη δήλωση (άρθρο 8
του ν. 1599/1986) του Δημήτριου Μώρου ότι «δεν έχω
καταδικαστεί για απάτη, κλοπή, υπεξαίρεση, πλαστογραφία και έκδοση ακάλυπτων επιταγών καθώς και ότι δεν
έχω κηρυχθεί σε πτώχευση ή χρεοκοπία».
vii. Το υπ’ αρ. 109150/27-02-2024 αντίγραφο ποινικού
μητρώου από το Τμήμα Ποινικού Μητρώου της Εισαγγελίας Πρωτοδικών Αθηνών, με το οποίο βεβαιώνεται
ότι η ποινική κατάσταση του Δημήτριου Μώρου έχει ως
εξής: ΜΗΔΕΝ.
6. Παράβολο υπέρ του δημοσίου (ΚΑΕ 3741 - παράβολα από κάθε αιτία) αξίας διακοσίων ευρώ (200€).
7. Την υπό στοιχεία 13882 ΕΞ 2024/18-4-2024 εισήγηση δημοσιονομικών επιπτώσεων του Τμήματος Τακτικού
Προϋπολογισμού της Διεύθυνσης Προϋπολογισμού και
Δημοσιονομικών Αναφορών της Γενικής Διεύθυνσης Οικονομικών και Διοικητικών Υπηρεσιών του Υπουργείου
Ψηφιακής Διακυβέρνησης.
8. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Τον διορισμό του Δημήτριου Μώρου ως νέου νόμιμου εκπροσώπου της εκκαθαρίστριας εταιρείας με την
επωνυμία «HELLENIC RADIO SERVICES SAT COM ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ» - με διακριτικό τίτλο
«HRS SAT COM Α.Ε.» και κωδικό αναγνώρισης (ΑAIC)
GR05 - προς το Υπουργείο Ψηφιακής Διακυβέρνησης,
σε αντικατάσταση του Αθανάσιου Τζιούμα.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 19 Απριλίου 2024
Ο Προϊστάμενος Γενικής Διεύθυνσης
ΙΩΑΝΝΗΣ ΠΑΠΑΓΙΑΝΝΟΠΟΥΛΟΣ
Ι
Αριθμ. 52715
(2)
Εξαίρεση από το ασυμβίβαστο άσκησης ελεύθερου επαγγέλματος της κυρίας Άννας Κωνσταντί-
νου του Βασιλείου, μετακλητής Ειδικής Συμβούλου του Δήμου Θεσσαλονίκης.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ-ΘΡΑΚΗΣ
Έχοντας υπόψη:
1. Το άρθρο 7 του ν. 2690/1999 (Α’ 45) που αφορά στην
αμεροληψία των διοικητικών οργάνων.
2. Το άρθρο 43 του ν. 3584/2007 (Α’ 143) που αφορά
σε κώλυμα συμφέροντος.
3. Τα άρθρα 214, 224, 225, 226, 227, 238, 280, 283
παρ. 1 και 4 του ν. 3852/2010 «Νέα Αρχιτεκτονική της
Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
4. Το άρθρο 24 του π.δ. 142/2010 «Οργανισμός της
Αποκεντρωμένης Διοίκησης Μακεδονίας- Θράκης»
(Α’ 235).
5. Την παρ. 7 του άρθρου 163 του Κώδικα Κατάστασης
Δημοτικών και Κοινοτικών Υπαλλήλων (ν. 3584/2007,
Α’ 143), όπως αντικαταστάθηκε από τις διατάξεις του
άρθρου 39 του ν. 4735/2020 «Τροποποίηση του Κώδικα
Ελληνικής Ιθαγένειας, νέο πλαίσιο επιλογής διοικήσεων
στον δημόσιο τομέα, ρύθμιση οργανωτικών θεμάτων
της Γενικής Γραμματείας Ιθαγένειας και της Γενικής Γραμματείας Ανθρώπινου Δυναμικού Δημόσιου Τομέα του
Υπουργείου Εσωτερικών, ρυθμίσεις για την αναπτυξιακή
προοπτική και την εύρυθμη λειτουργία των Οργανισμών
Τοπικής Αυτοδιοίκησης και άλλες διατάξεις» (Α’ 197).
6. Την υπ’ αρ. 86781/19.12.2022 (Υ.Ο.Δ.Δ. 1183) απόφαση του Υπουργού Εσωτερικών, αναφορικά με τον δι-
ορισμό του Ιωάννη Σάββα του Κωνσταντίνου στη θέση
του Γραμματέα της Αποκεντρωμένης Διοίκησης Μακεδονίας - Θράκης.
7. Την υπ’ αρ. 2611/50246/04.03.2024 απόφαση του
Δημάρχου Θεσσαλονίκης περί πρόσληψης της κυρίας
Άννας Κωνσταντίνου του Βασιλείου, μετακλητής Ειδικής
Συμβούλου του ομώνυμου Δήμου, περίληψη της οποίας
δημοσιεύθηκε με την υπ’ αρ. 36847/13.03.2024 (Γ’ 953)
όμοιά μας.
8. Τις υπ’ αρ. 12948/15.03.2024 και 83573/10.04.2024
αιτήσεις της ανωτέρω Ειδικής Συμβούλου με την οποία
ζητά να εξαιρεθεί από την αναστολή άσκησης ελευθέρου
επαγγέλματος.
9. Την υπ’ αρ. 587/14520/27.03.2024 απόφαση της Δημάρχου Λαγκαδά, με το οποίο διατυπώνεται η σύμφωνη
γνώμη της για την έκδοση της απόφασης σύμφωνα με τις
διατάξεις της παρ. 7 του άρθρου 163 του ν. 3584/2007,
αποφασίζουμε:
Εξαιρούμε από το ασυμβίβαστο της άσκησης του ελεύθερου επαγγέλματος παροχής υπηρεσιών συμβουλών
σε θέματα δημοσίων σχέσεων, επικοινωνίας και μάρκετινγκ την Άννα Κωνσταντίνου του Βασιλείου, Ειδική Σύμ-
βουλο του Δήμου Θεσσαλονίκης, λαμβανομένου υπόψη
ότι η πρόσθετη άσκηση του ελεύθερου επαγγέλματος
πέραν των κύριων καθηκόντων της, δεν πρέπει να παρεμποδίζει το έργο για το οποίο προσλήφθηκε.
Επίσης, σε περίπτωση σύγκρουσης μεταξύ των δημόσιων καθηκόντων και των ιδιωτικών συμφερόντων
της εν λόγω Ειδικής Συμβούλου, στο πλαίσιο που υπάρχουν ιδιωτικά συμφέροντα που θα μπορούσαν να επη-
ρεάσουν με αθέμιτο τρόπο την άσκηση των επίσημων
υποχρεώσεων και καθηκόντων της, η Άννα Κωνσταντίνου του Βασιλείου θα πρέπει να δηλώνει το ιδιωτικό
της συμφέρον και να απέχει από κάθε ενέργεια που θα
μπορούσε να επηρεαστεί από αυτό. Ταυτόχρονα, δεν
θα πρέπει κάνοντας χρήση εσωτερικών πληροφοριών,
που απέκτησε κατά την άσκηση των καθηκόντων της να
εμπλέκεται σε συναλλαγές/συμφωνίες/δραστηριότητες
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2568/01.05.2024
με τις οποίες αποκτά προσωπικό όφελος ζημιώνοντας
τον Δήμο Θεσσαλονίκης.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 19 Απριλίου 2024
Ο Γραμματέας Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 52593
(3)
Καθορισμός ανώτατου ορίου επιτρεπόμενων
ημερών μετακίνησης εκτός έδρας των αιρετών
οργάνων και των υπαλλήλων του Δήμου Μύκης
Ν. Ξάνθης, για το έτος 2024.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ-ΘΡΑΚΗΣ
Έχοντας υπόψη:
1. Την παρ. 1 του άρθρου 6 και το 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87).
2. Τα άρθρα 28 και 28Α του ν.  4325/2015 (Α’  47),
όπως αντικαταστάθηκαν με τα άρθρα 65 και 66 του
ν. 4954/2022 (Α’ 136) αντίστοιχα.
3. Τα άρθρα 6Α και 6Β του ν. 3852/2010 (Α’ 87), όπως
προστέθηκαν με τα άρθρα 63 και 64 του ν. 4954/2022
(Α’ 136) αντίστοιχα, σε συνδυασμό με την υπ’ αρ. 86781/
19.12.2022 απόφαση του Υπουργού Εσωτερικών «Διορισμό του Ιωάννη Σάββα του Κωνσταντίνου, στη θέση
του μετακλητού Γραμματέα Αποκεντρωμένης Διοίκησης
Μακεδονίας - Θράκης» (Υ.Ο.Δ.Δ. 1183).
4. Το άρθρο 3 της υποπαρ. Δ9 της παρ. Δ του άρθρου 2
του ν. 4336/2015 «Συνταξιοδοτικές διατάξεις - Κύρωση
του Σχεδίου Σύμβασης Οικονομικής Ενίσχυσης από τον
Ευρωπαϊκό Μηχανισμό Σταθερότητας και ρυθμίσεις
για την υλοποίηση της Συμφωνίας Χρηματοδότησης»
(Α’ 94), όπως αντικαταστάθηκε με τις διατάξεις της παρ. 2
του άρθρου 36 του ν. 4484/2017 «Προσαρμογή της Ελληνικής Νομοθεσίας στις διατάξεις της Οδηγίας (ΕΕ)
2016/881 και άλλες διατάξεις» (Α’ 110), σε συνδυασμό
με την υπό στοιχεία 2/74450/ΔΕΠ/24.11.2015 εγκύκλιο
του Υπουργείου Οικονομικών.
5. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
6. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
Διαδίκτυο “Πρόγραμμα Διαύγεια” και άλλες διατάξεις»
(Α’ 112).
7. Το άρθρο 24 του π.δ. 142/2010 «Οργανισμός της
Αποκεντρωμένης Διοίκησης Μακεδονίας  - Θράκης»
(Α’ 235).
8. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98)
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 113).
9. Την υπό στοιχεία 69738/648εγκ./24.9.2021 εγκύκλιο
του Υπουργείου Εσωτερικών σχετικά με τη «Μετακίνηση
αιρετών Δήμων εντός και εκτός χώρας».
10. Το υπ’  αρ. 2213/9.4.2024 έγγραφο του Δήμου
Μύκης, σχετικά με τον καθορισμό των υπαλλήλων και
αιρετών προσώπων με βάση τις ανάγκες μετακίνησης
των οργανικών μονάδων του Δήμου και των υπηρεσιών
τους, για το έτος 2024.
11. Την υπ’ αρ. 1816/26.3.2024 βεβαίωση της Διεύθυνσης Οικονομικών Υπηρεσιών του φορέα για ύπαρξη των
σχετικών πιστώσεων στον Προϋπολογισμό του φορέα
οικονομικού έτους 2024, αποφασίζουμε:
Καθορίζουμε το ανώτατο όριο επιτρεπόμενων ημερών
μετακίνησης εκτός έδρας των υπαλλήλων και αιρετών
προσώπων του Δήμου Μύκης Ν. Ξάνθης, για το έτος
2024, ως εξής:
Για τους Αιρετούς:
α/α
Ιδιότητα Αιρετού
Αριθμός
Αιρετών
Ανώτατο όριο εκτός έδρας ημερών κίνησης ανά αιρετό
Δήμαρχος
Πρόεδρος Δ.Σ.
Πρόεδροι Κοινοτήτων
Δημοτικοί Σύμβουλοι
Γεν. Γραμματέας - Ειδικοί Συνεργάτες
Για τους Υπαλλήλους:
α/α
Τμήματα Κλάδος/Ειδικότητα
Υπαλλήλων
Αριθμός
Υπαλλήλων
Ανώτατο Όριο Ημερών Κίνησης ανά Υπάλληλο
Διεύθυνση Διοικητικών και Διεύθυνση Οικονομικών Υπηρεσιών
ΔΕ Διοικητικού Οικονομικού
ΠΕ Διοικητικού Οικονομικού
Τμήμα ΚΕΠ
ΠΕ Διεκπεραίωσης Υποθέσεων
Πολιτών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2568/01.05.2024
ΔΕ Διεκπεραίωσης Υποθέσεων
Πολιτών
Λοιπές Υπηρεσίες
ΠΕ Γεωπόνων
ΠΕ Κτηνιάτρων
Διεύθυνση Τεχνικών Έργων & Περιβάλλοντος
Τμήμα Τεχνικών Υπηρεσιών
ΠΕ Πολιτικών Μηχανικών
ΠΕ Τοπογράφων Μηχανικών
ΠΕ Ηλεκτρολόγων Μηχανικών
ΔΕ Οδηγών
Τμήμα Ύδρευσης
ΔΕ Διοικητικού
ΔΕ Τεχνικών Υδραυλικών
Τμήμα Κοινωνικής Πολιτικής
ΔΕ Διοικητικού
Κοινωνική Υπηρεσία/Κέντρο Κοινότητας
ΔΕ Διοικητικού
ΠΕ Ψυχολόγων
ΤΕ Κοινωνικών Λειτουργών
Η σχετική δαπάνη που θα προκληθεί, θα βαρύνει το προϋπολογισμό του Δήμου Μύκης οικονομικού έτους 2024
ως εξής:
α) Για τους Αιρετούς, τον Γενικό Γραμματέα και τους Ειδικούς Συνεργάτες στους κωδικούς: K.A.00.6421 ποσού
2.000,00€ οδοιπορικά έξοδα και αποζημίωση μετακινουμένων αιρετών» και Κ.Α.00.6422 ποσού 1.000,00€, με τίτλο
«Οδοιπορικά έξοδα και αποζημίωση μετακινούμενων υπαλλήλων»,
β) για τους υπαλλήλους στους κωδικούς K.A.10.6422 ποσό 500 €, K.A.15.6422 ποσό 200 €, K.A.20.6422 ποσό
200 €, K.A.25.6422 ποσό 200 € και Κ.Α. 30.6422 ποσό 500,00 € «Οδοιπορικά έξοδα και αποζημίωση μετακινούμενων
υπαλλήλων».
Η απόφαση αυτή να δημοσιευθεί στην Εφημερίδα της Κυβερνήσεως.
Ξάνθη, 19 Απριλίου 2024
Ο Γραμματέας Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 1945
(4)
3η Τροποποίηση Συγκρότησης της Επιτροπής Παρακολούθησης του Περιφερειακού Προγράμμα-
τος «ΔΥΤΙΚΗ ΕΛΛΑΔΑ» 2021 - 2027 .
Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΕΛΛΑΔΑΣ
Έχοντας υπόψη:
1. Τον ν. 4914/2022 «Διαχείριση, έλεγχος και εφαρμογή
αναπτυξιακών παρεμβάσεων για την Προγραμματική Περίοδο 2021-2027, σύσταση Ανώνυμης Εταιρείας “Εθνικό
Μητρώο Νεοφυών Επιχειρήσεων Α.Ε.” και άλλες διατάξεις
του Υπουργείου Ανάπτυξης και Επενδύσεων» (Α’ 61) και
ιδίως του άρθρου 29 και της παρ. 12 του άρθρου 63 αυτού.
2. Τον Κανονισμό (ΕΕ) 1060/2021 του Ευρωπαϊκού Κοινοβουλίου και του Συμβουλίου της 24ης Ιουνίου 2021
για τον καθορισμό κοινών διατάξεων για το Ευρωπαϊκό
Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής, το Ταμείο Δίκαιης
Μετάβασης και το Ευρωπαϊκό Ταμείο Θάλασσας, Αλιείας
και Υδατοκαλλιέργειας, και δημοσιονομικών κανόνων για
τα εν λόγω Ταμεία και για το Ταμείο Ασύλου, Μετανάστευσης και Ένταξης, το Ταμείο Εσωτερικής Ασφάλειας και
το Μέσο για τη Χρηματοδοτική Στήριξη της Διαχείρισης
των Συνόρων και την Πολιτική των Θεωρήσεων και ιδίως
τα άρθρα 8, 38, 39, 40, 75 και το Παράρτημα ΙΙΙ αυτού.
3. Τον Κανονισμό (ΕΕ) 2021/1058 του Ευρωπαϊκού Κοινοβουλίου και του Συμβουλίου, της 24ης Ιουνίου 2021,
για το Ευρωπαϊκό Ταμείο Περιφερειακής Ανάπτυξης και
το Ταμείο Συνοχής.
4. Τον Κανονισμό (ΕΕ) 2021/1057 του Ευρωπαϊκού Κοινοβουλίου και του Συμβουλίου, της 24ης Ιουνίου 2021, περί
ιδρύσεως του Ευρωπαϊκού Κοινωνικού Ταμείου+ (ΕΚΤ+)
και καταργήσεως του κανονισμού (ΕΕ) αριθ. 1296/2013.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2568/01.05.2024
5. Την με απ. C(2021) 5617 εκτελεστική απόφαση της
Ευρωπαϊκής Επιτροπής της 29.7.2021 για την έγκριση
της συμφωνίας εταιρικής σχέσης με την Ελληνική Δημοκρατία.
6. Την υπ’ αρ. C(2022) 6504 final/5-9-2022 εκτελεστική
απόφαση της Ευρωπαϊκής Επιτροπής για την έγκριση
του Περιφερειακού Προγράμματος «ΔΥΤΙΚΗ ΕΛΛΑΔΑ»
για στήριξη από το Ευρωπαϊκό Ταμείο Περιφερειακής
Ανάπτυξης και το Ευρωπαϊκό Κοινωνικό Ταμείο στο πλαίσιο του στόχου «Επενδύσεις για την ανάπτυξη και την
απασχόληση» στην Ελλάδα.
7. Την υπ’ αρ. 76861/29-7-2022 (Β’ 4174) υπουργική
απόφαση για τη σύσταση της Ειδικής Υπηρεσίας Διαχείρισης Προγράμματος «ΔΥΤΙΚΗ ΕΛΛΑΔΑ».
8. Την υπ’ αρ. 4295/4-10-2022 (Β’ 5286) απόφαση συγκρότησης της Επιτροπής Παρακολούθησης του Επιχει-
ρησιακού Προγράμματος «Δυτική Ελλάδα 2021-2027»,
όπως τροποποιήθηκε με τις υπ’ αρ. 4499/12-10-2022
(Β’ 5421) και 2637/16-5-2023 (Β’ 3458) αποφάσεις.
9. Την υπ’ αρ. 1912/17-4-2024 εισήγηση της προϊσταμένης της Ειδικής Υπηρεσίας Διαχείρισης Προγράμματος
«ΔΥΤΙΚΗ ΕΛΛΑΔΑ».
10. Το γεγονός ότι από την έκδοση της παρούσας δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Ι. Την τροποποίηση της υπ’ αρ. 2637/16-5-2023 απόφασης για τη συγκρότηση της Επιτροπής Παρακολούθησης
του Περιφερειακού Προγράμματος ως εξής:
Άρθρο 1
Συγκρότηση της Επιτροπής Παρακολούθησης
του Περιφερειακού Προγράμματος
«ΔΥΤΙΚΗ ΕΛΛΑΔΑ» 2021-2027
Συγκροτείται Επιτροπή Παρακολούθησης του Περιφερειακού Προγράμματος «ΔΥΤΙΚΗ ΕΛΛΑΔΑ» 2021-2027,
αποτελούμενη από τους κάτωθι:
Πρόεδρος της Επιτροπής Παρακολούθησης του Περιφερειακού Προγράμματος «ΔΥΤΙΚΗ ΕΛΛΑΔΑ» 2021-2027
είναι ο Περιφερειάρχης Δυτικής Ελλάδας, ο οποίος αναπληρώνεται στα καθήκοντά του από τον Αναπληρωτή
Περιφερειάρχη Δυτικής Ελλάδας.
Ι. Μέλη1 της Επιτροπής Παρακολούθησης του Προγράμματος «ΔΥΤΙΚΗ ΕΛΛΑΔΑ» 2021-2027 με δικαίωμα
ψήφου είναι:
(α) Εκπρόσωποι των αρχών διαχείρισης και συντονισμού
1. Ο Γενικός Γραμματέας Δημοσίων Επενδύσεων και
ΕΣΠΑ του Υπουργείου Εθνικής Οικονομίας και Οικονομικών με αναπληρωτή το Γενικό Διευθυντή Θεσμικής και
Επιχειρησιακής Υποστήριξης.
2. Η Προϊσταμένη της Ειδικής Υπηρεσίας Διαχείρισης
Προγράμματος «ΔΥΤΙΚΗ ΕΛΛΑΔΑ», με αναπληρωτή τον
Προϊστάμενο της Μονάδας Α’ της ιδίας υπηρεσίας.
3. Εκπρόσωπος της Ειδικής Υπηρεσίας Συντονισμού
του Σχεδιασμού της Αξιολόγησης και της Εφαρμογής
(ΕΥΣΣΑΕ) της Εθνικής Αρχής Συντονισμού ΕΣΠΑ (ΕΑΣ).
Για τη σύνθεση της Επιτροπής Παρακολούθησης λαμβάνεται
υπόψη το άρθρο 8 του Κανονισμού (ΕΕ) 1060/2021 σχετικά με την
εταιρική σχέση και πολυεπίπεδη διακυβέρνηση και το άρθρο 29
του ν. 4914/2022 (B’ 61).
4. Εκπρόσωπος της Ειδικής Υπηρεσίας Συντονισμού
Δράσεων Ευρωπαϊκού Κοινωνικού Ταμείου (ΕΥΣΕΚΤ) της
Εθνικής Αρχής Συντονισμού ΕΣΠΑ (ΕΑΣ).
5. Εκπρόσωπος της Ειδικής Υπηρεσίας Αρχή Πιστοποίησης και Εξακρίβωσης Συγχρηματοδοτούμενων
Προγραμμάτων.
(β) Εκπρόσωποι δημοσίων αρχών, ειδικών υπηρεσιών
και επιτελικών δομών Υπουργείων και της ΜΟΔ
6. Εκπρόσωπος της Γενικής Γραμματείας Έρευνας και
Καινοτομίας.
7. Εκπρόσωπος της Γενικής Γραμματείας Κοινωνικής
Αλληλεγγύης και Καταπολέμησης της Φτώχειας
8. Εκπρόσωπος της Γενικής Γραμματείας Δημογραφικής και Στεγαστικής Πολιτικής
9. Εκπρόσωπος της Γενικής Γραμματείας Ισότητας και
Ανθρωπίνων Δικαιωμάτων
10. Εκπρόσωπος της Ειδικής Υπηρεσίας Συντονισμού
των Περιφερειακών Προγραμμάτων
11. Εκπρόσωπος της ΜΟΔ ΑΕ.
12. Εκπρόσωπος της Επιτελικής Δομής ΕΣΠΑ του
Υπουργείου Περιβάλλοντος και Ενέργειας.
13. Εκπρόσωπος της Επιτελικής Δομής ΕΣΠΑ του
Υπουργείου Παιδείας, Θρησκευμάτων και Αθλητισμού.
14. Εκπρόσωπος της Επιτελικής Δομής ΕΣΠΑ του
Υπουργείου Πολιτισμού.
15. Εκπρόσωπος της Επιτελικής Δομής ΕΣΠΑ του
Υπουργείου Τουρισμού.
16. Εκπρόσωπος της Επιτελικής Δομής ΕΣΠΑ του
Υπουργείου Υγείας.
17. Εκπρόσωπος της Επιτελικής Δομής ΕΣΠΑ του
Υπουργείου Εργασίας και Κοινωνικής Ασφάλισης.
18. Εκπρόσωπος της Επιτελικής Δομής ΕΣΠΑ του
Υπουργείου Υποδομών και Μεταφορών.
19. Εκπρόσωπος της Επιτελικής Δομής ΕΣΠΑ του
Υπουργείου Ναυτιλίας και Νησιωτικής Προστασίας.
20. Εκπρόσωπος της Επιτελικής Δομής ΕΣΠΑ του
Υπουργείου Κλιματικής Κρίσης και Πολιτικής Προστασίας.
21. Εκπρόσωπος της Επιτελικής Δομής ΕΣΠΑ του
Υπουργείου Δικαιοσύνης.
22. Εκπρόσωπος της Ειδικής Υπηρεσίας Διαχείρισης
και Εφαρμογής του Υπουργείου Εσωτερικών.
23. Εκπρόσωπος της Επιτελικής Δομής ΕΣΠΑ του
Υπουργείου Εξωτερικών.
24. Εκπρόσωπος της Γενικής Γραμματείας Πληροφοριακών Συστημάτων Ψηφιακής Διακυβέρνησης.
25. Εκπρόσωπος της Ειδικής Υπηρεσίας Διαχείρισης
Στρατηγικού Σχεδίου ΚΑΠ.
26. Εκπρόσωπος της Ειδικής Υπηρεσίας Διαχείρισης
του Προγράμματος Αγροτικής Ανάπτυξης 2021 - 2027.
27. Εκπρόσωπος της Ειδικής Υπηρεσίας Διαχείρισης
του Προγράμματος Αλιείας και Θάλασσας 2021 - 2027.
28. Εκπρόσωπος της Ειδικής Υπηρεσίας Διαχείρισης
των ΕΠ του στόχου Ευρωπαϊκής Εδαφικής Συνεργασίας.
29. Εκπρόσωπος της Ειδικής Υπηρεσίας Διαχείρισης
και Εφαρμογής Τομέα Τεχνολογιών Πληροφορικής και
Επικοινωνιών.
30. Εκπρόσωπος της Ειδικής Υπηρεσίας και Εφαρμογής
Δράσεων στους τομείς της Έρευνας, της Τεχνολογικής
Ανάπτυξης και της Καινοτομίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2568/01.05.2024
31. Εκπρόσωπος της Ειδικής Υπηρεσίας Διαχείρισης
και Εφαρμογής Τομέων Βιομηχανίας, Εμπορίου και Προστασίας Καταναλωτή.
32. Εκπρόσωπος της Ειδικής Υπηρεσίας Διαχείρισης
Προγραμμάτων «Περιβάλλον και Κλιματική Αλλαγή» και
«Πολιτική Προστασία», Υποδιεύθυνση Προγράμματος
«Περιβάλλον και Κλιματική Αλλαγή».
33. Εκπρόσωπος της Ειδικής Υπηρεσίας Διαχείρισης
Προγραμμάτων «Περιβάλλον και Κλιματική Αλλαγή» και
«Πολιτική Προστασία», Υποδιεύθυνση Προγράμματος
«Πολιτική Προστασία».
34. Εκπρόσωπος της Κεντρικής Μονάδας Κρατικών
Ενισχύσεων.
35. Εκπρόσωπος του Υπουργείου Μετανάστευσης και
Ασύλου.
36. Εκπρόσωπος της Δημόσιας Υπηρεσίας Απασχόλησης.
(γ) Εκπρόσωποι αυτοδιοίκησης, της Ένωσης Περιφερειών Ελλάδας (ΕΝΠΕ) και της Κεντρικής Ένωσης Δήμων
(ΚΕΔΕ)
37. Εκπρόσωπος της Κεντρικής Ένωσης Δήμων Ελλάδας (ΚΕΔΕ).
38. Εκπρόσωπος της ΠΕΔ Δυτικής Ελλάδας.
39. Εκπρόσωπος της Ένωσης Περιφερειών Ελλάδας
(ΕΝΠΕ).
40. Εκπρόσωπος της Περιφερειακής Επιτροπής Αναπτυξιακού Σχεδιασμού (ΠΕΑΣ) ΕΣΠΑ.
(δ) Εκπρόσωποι των οικονομικών και κοινωνικών εταίρων και των οργανώσεων Κοινωνίας Πολιτών
41. Εκπρόσωπος του Περιφερειακού Επιστημονικού
Συμβουλίου Έρευνας και Καινοτομίας Δυτικής Ελλάδας.
42. Εκπρόσωπος της Εθνικής Επιτροπής για τα Δικαιώματα του Ανθρώπου (ΕΕΔΑ).
43. Εκπρόσωπος της Εθνικής Συνομοσπονδίας Ατόμων
με Αναπηρία (ΕΣΑΜΕΑ).
44. Εκπρόσωπος της Εθνικής Αρχής Προσβασιμότητας.
45. Εκπρόσωπος της Γενικής Συνομοσπονδίας Εργατών Ελλάδος (ΓΣΕΕ).
46. Εκπρόσωπος της Ανώτατης Διοίκησης Ενώσεων
Δημοσίων Υπαλλήλων (Α.Δ.Ε.Δ.Υ.)
47. Εκπρόσωπος της Γενικής Συνομοσπονδίας Επαγγελματιών Βιοτεχνών Εμπόρων Ελλάδας (ΓΣΕΒΕE).
48. Εκπρόσωπος της Κεντρικής Ένωσης Επιμελητηρίων
(ΚΕΕ).
49. Εκπρόσωπος του Συνδέσμου Ελληνικών Τουριστικών Επιχειρήσεων (ΣΕΤΕ).
50. Εκπρόσωπος του Ξενοδοχειακού Επιμελητηρίου
Ελλάδας (ΞΕΕ).
51. Εκπρόσωπος του Τεχνικού Επιμελητηρίου Ελλάδος
(ΤΕΕ).
52. Εκπρόσωπος του Οικονομικού Επιμελητηρίου Ελλάδος (ΟΕΕ).
53. Εκπρόσωπος του Γεωτεχνικού Επιμελητηρίου (ΓΕΩΤΕΕ).
54. Εκπρόσωπος του Συνδέσμου Πληροφορικής και
Επικοινωνιών Ελλάδος (ΣΕΠΕ).
55. Εκπρόσωπος του Συνδέσμου Επιχειρήσεων και Βιομηχανιών Πελοποννήσου & Δυτικής Ελλάδος (ΣΕΒΠΔΕ).
56. Εκπρόσωπος νεοφυών επιχειρήσεων.
57. Εκπρόσωπος του Συνδέσμου Τεχνολογικών Επιχειρήσεων Δυτικής Ελλάδας (ΣΤΕΔΕ).
58. Εκπρόσωπος της Ομοσπονδίας Εθελοντικών μη
Κυβερνητικών Οργανώσεων.
59. Εκπρόσωπος Φορέων Οικολογικών και Περιβαλλοντικών Οργανώσεων.
60. Εκπρόσωπος Φορέων Κοινωνικής & Αλληλέγγυας
Οικονομίας.
61. Εκπρόσωπος Πανελλαδικής Συνομοσπονδίας Ρομά.
62. Εκπρόσωπος Δικτύου για τα Δικαιώματα του Παιδιού.
(ε) Εκπρόσωποι των ενδιάμεσων φορέων που διαχειρίζονται τμήματα του προγράμματος
63. Εκπρόσωποι των Ενδιάμεσων Φορέων του Επιχειρησιακού Προγράμματος.
64. Εκπρόσωποι των Ομάδων Τοπικής Δράσης (ΟΤΔ)
για προγράμματα Τοπικής Ανάπτυξης με Πρωτοβουλία
Τοπικών Κοινοτήτων (ΤΑΠΤΟΚ), φορέων Ολοκληρωμένων Χωρικών Επενδύσεων (ΟΧΕ) και ΟΧΕ-ΒΑΑ Βιώσιμη
Αστική Ανάπτυξη.
ΙΙ. Στην Επιτροπή Παρακολούθησης του Περιφερειακού Προγράμματος «ΔΥΤΙΚΗ ΕΛΛΑΔΑ» 2021-2027
συμμετέχουν χωρίς δικαίωμα ψήφου οι ακόλουθοι:
1. Εκπρόσωπος της Επιτροπής Δημοσιονομικού Ελέγχου (ΕΔΕΛ).
2. Εκπρόσωπος της Γενικής Διεύθυνσης Δημοσίων
Επενδύσεων.
3. Εκπρόσωπος της Εθνικής Αρχής Διαφάνειας.
4. Εκπρόσωποι της Ευρωπαϊκής Επιτροπής.
5. Εκπρόσωπος της Ευρωπαϊκής Τράπεζας Επενδύσεων.
6. Εκπρόσωποι των Ειδικών Υπηρεσιών της Εθνικής
Αρχής Συντονισμού:
i. Εκπρόσωπος της Ειδικής Υπηρεσίας Ολοκληρωμένου Πληροφοριακού Συστήματος (ΕΥ ΟΠΣ).
ii. Εκπρόσωπος της Ειδικής Υπηρεσίας Θεσμικής Υποστήριξης (ΕΥΘΥ).
iii. Εκπρόσωπος της Ειδικής Υπηρεσίας Κρατικών Ενισχύσεων (ΕΥΚΕ).
iv. Εκπρόσωπος της Ειδικής Υπηρεσίας Συντονισμού
του Σχεδιασμού, της Αξιολόγησης και της Εφαρμογής
(ΕΥΣΣΑΕ).
v. Εκπρόσωπος της Μονάδας Προγραμματισμού, Συντονισμού και Παρακολούθησης της Εθνικής Στρατηγι-
κής Έξυπνης Εξειδίκευσης (ΜΟΝ - ΕΣΕΕ).
7. Εκπρόσωπος της Επιτελικής Δομής ΕΣΠΑ Υπουργείου Κοινωνικής Συνοχής και Οικογένειας.
8. Εκπρόσωποι των Ανωτάτων Εκπαιδευτικών Ιδρυμάτων στην Περιφέρεια Δυτικής Ελλάδας.
9. Εκπρόσωποι των Ερευνητικών Ινστιτούτων στην
Περιφέρεια Δυτικής Ελλάδας.
10. Εκπρόσωπος του Συνδέσμου Εταιριών Συμβούλων
Μάνατζμεντ Ελλάδος.
ΙΙΙ. Κάθε φορέας που εκπροσωπείται στην Επιτροπή
Παρακολούθησης του Περιφερειακού Προγράμματος
«ΔΥΤΙΚΗ ΕΛΛΑΔΑ» 2021-2027 ορίζει εγγράφως και γνωστοποιεί στην Ειδική Υπηρεσία Διαχείρισης του Προ-
γράμματος «ΔΥΤΙΚΗ ΕΛΛΑΔΑ» τον εκπρόσωπο και τον
αναπληρωτή του, δηλώνοντας αντίστοιχα και τις ηλεκτρονικές διευθύνσεις επικοινωνίας, οι οποίες θα χρη-
σιμοποιηθούν για την πρόσβαση στην επιχειρησιακή
πλατφόρμα «ΔΙΑΥΛΟΣ». Η ίδια διαδικασία ακολουθείται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2568/01.05.2024
κάθε φορά που υπάρχει αντικατάσταση εκπροσώπου. Σε
περίπτωση κωλύματος και του αναπληρωματικού μέλους
για συμμετοχή σε κάποια συνεδρίαση της Επιτροπής Παρακολούθησης, δύναται να ορίζεται εξουσιοδοτημένο
πρόσωπο για συμμετοχή στη συγκεκριμένη συνεδρίαση.
IV. Στις συνεδριάσεις της Επιτροπής Παρακολούθησης
μπορούν να προσκαλούνται μη μόνιμα μέλη, όπως ειδικοί επιστήμονες ή εμπειρογνώμονες. Επίσης δύνανται να
συμμετέχουν ως παρατηρητές στελέχη των Υπουργείων,
της Περιφέρειας, των Δήμων και λοιπών φορέων.
Άρθρο 2
Αποστολή της Επιτροπής Παρακολούθησης
του Περιφερειακού Προγράμματος
«ΔΥΤΙΚΗ ΕΛΛΑΔΑ» 2021-2027
I. Η Επιτροπή Παρακολούθησης έχει ως αποστολή
την παρακολούθηση της υλοποίησης του Περιφερειακού Προγράμματος «ΔΥΤΙΚΗ ΕΛΛΑΔΑ» 2021-2027 και
ασκούν τα καθήκοντα σύμφωνα με το άρθρο 40 του
Κανονισμού (ΕΕ) αριθ. 1060/2021.
II. Η Επιτροπή Παρακολούθησης εξετάζει:
α) Την πορεία προς την υλοποίηση του προγράμματος
και την επίτευξη των οροσήμων και των στόχων,
β) όλα τα ζητήματα που επηρεάζουν την επίδοση του
προγράμματος και τα μέτρα που έχουν ληφθεί για την
αντιμετώπιση των εν λόγω ζητημάτων,
γ) τη συμβολή του προγράμματος στην αντιμετώπιση
των προκλήσεων που προσδιορίζονται στις σχετικές ειδικές ανά χώρα συστάσεις οι οποίες συνδέονται με την
υλοποίηση του προγράμματος,
δ) τα στοιχεία της εκ των προτέρων αξιολόγησης για
τα χρηματοδοτικά μέσα που απαριθμούνται στο άρθρο
58 παράγραφος 3 και στο σχετικό έγγραφο στρατηγικής που αναφέρεται στην παρ. 1 του άρθρου 59 του
Καν.1060/2021, εφόσον συντρέχει σχετική περίπτωση,
ε) την πρόοδο που έχει σημειωθεί στη διεξαγωγή αξιολογήσεων, συνθέσεων αξιολογήσεων και την τυχόν
συνέχεια που δόθηκε στα πορίσματα,
στ) την υλοποίηση δράσεων επικοινωνίας και προβολής,
ζ) την πρόοδο ως προς την υλοποίηση των πράξεων
στρατηγικής σημασίας, κατά περίπτωση,
η) την εκπλήρωση των αναγκαίων πρόσφορων όρων
και την εφαρμογή τους καθ’ όλη τη διάρκεια της περιόδου προγραμματισμού. Ιδίως σε περιπτώσεις μη συμ-
μόρφωσης πράξεων του Προγράμματος με τον Χάρτη Θεμελιωδών δικαιωμάτων και με τη Σύμβαση των
Ηνωμένων Εθνών για τα δικαιώματα των ατόμων με
αναπηρίες καθώς και σχετικών καταγγελιών που υποβάλλονται (σύμφωνα με τις ρυθμίσεις κατά την παρ. 7ε
του άρθρου 69 του Kαν. 1060/2021), ενημερώνεται η Επιτροπή Παρακολούθησης. Συγκεκριμένα, υποβάλλονται
προς αυτήν αντίστοιχες εκθέσεις οι οποίες αποτυπώνουν
τις προαναφερθείσες περιπτώσεις καταγγελιών και μη
συμμόρφωσης,
θ) την πρόοδο στη ανάπτυξη διοικητικών ικανοτήτων
δημόσιων οργανισμών, εταίρων και δικαιούχων, κατά
περίπτωση,
ι) πληροφορίες σχετικά με την υλοποίηση της συνεισφοράς του προγράμματος στο Πρόγραμμα InvestEU
σύμφωνα με το άρθρο 14 του Καν.1060/2021 ή των
πόρων που μεταφέρονται σύμφωνα με το άρθρο 26 του
Καν.1060/2021, εφόσον συντρέχει σχετική περίπτωση.
III. Η Επιτροπή Παρακολούθησης εξετάζει και εγκρίνει:
α) Τη μεθοδολογία και τα κριτήρια που χρησιμοποιούνται για την επιλογή των πράξεων, συμπεριλαμβανομέ-
νων τυχόν σχετικών αλλαγών σε αυτά, με την επιφύλαξη
των διατάξεων τα στοιχεία β), γ) και δ) της παρ. 3 του
άρθρου 33 του Καν. 1060/2021,
β) την τελική έκθεση επιδόσεων,
γ) το σχέδιο αξιολόγησης του προγράμματος και κάθε
τροποποίησή του,
δ) κάθε πρόταση της Διαχειριστικής Αρχής για τροποποίηση του προγράμματος, μεταξύ άλλων για μεταφορές
πόρων σύμφωνα με την παρ. 5 του άρθρου 24 και το
άρθρο 26 του Καν. 1060/2021.
IV. Η Επιτροπή Παρακολούθησης μπορεί να διατυπώνει συστάσεις προς τη Διαχειριστική Αρχή ή/και την
ΕΑΣ, μεταξύ άλλων σχετικά με μέτρα για τη μείωση του
διοικητικού φόρτου για τους δικαιούχους.
V. Η Επιτροπή Παρακολούθησης του Περιφερειακού
Προγράμματος «ΔΥΤΙΚΗ ΕΛΛΑΔΑ» 2021-2027 για την
άσκηση των καθηκόντων της, έχει δικαίωμα πληροφόρησης για όλες τις παρεμβάσεις του Περιφερειακού Προ-
γράμματος. Ειδικότερα, κατόπιν αιτήματός της, έχει δικαίωμα πρόσβασης σε όλα τα έγγραφα που αφορούν στην
επιλογή καθώς και την υλοποίηση των πράξεων, τηρουμένου του θεσμικού πλαισίου σε θέματα εμπιστευτικότητας
και προστασίας ευαίσθητων προσωπικών δεδομένων.
Άρθρο 3
Λειτουργία της Επιτροπής
Παρακολούθησης του Περιφερειακού
Προγράμματος «ΔΥΤΙΚΗ ΕΛΛΑΔΑ» 2021-2027
I. Η Επιτροπή Παρακολούθησης θεσπίζει τον εσωτερικό κανονισμό λειτουργίας της κατόπιν εισήγησης
της Ειδικής Υπηρεσίας Διαχείρισης του Προγράμματος
«ΔΥΤΙΚΗ ΕΛΛΑΔΑ» σύμφωνα με τις οδηγίες της Εθνικής
Αρχής Συντονισμού.
Η Επιτροπή Παρακολούθησης εγκρίνει τον εσωτερικό κανονισμό λειτουργίας της κατά την πρώτη συνεδρίασή της.
Η Ειδική Υπηρεσία Διαχείρισης Προγράμματος «ΔΥΤΙΚΗ
ΕΛΛΑΔΑ» είναι αρμόδια για την προετοιμασία της απαραίτητης τεκμηρίωσης για τη διεξαγωγή των συνεδριά-
σεων, την πρόταση ημερήσιας διάταξης, την εξαγωγή των
συμπερασμάτων και των πρακτικών των συνεδριάσεων,
καθώς και για την εφαρμογή των αποφάσεών της.
II. Οι δαπάνες για τη λειτουργία της Επιτροπής Παρακολούθησης καλύπτονται από τον προϋπολογισμό της
Τεχνικής Βοήθειας του Προγράμματος «ΔΥΤΙΚΗ ΕΛΛΑΔΑ» 2021-2027.
Άρθρο 4
Τελικές διατάξεις
Η ισχύς της παρούσας αρχίζει από τη δημοσίευσή της.
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 18 Απριλίου 2024
Ο Περιφερειάρχης
ΝΕΚΤΑΡΙΟΣ ΦΑΡΜΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2568/01.05.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202568.pdf | Tokens: 30939]